Denis Istomin Gshtaddagi musobaqaning yakkalik bahslarini tark etdi

Shveysariyaning Gshtad shahrida tennis bo‘yicha sovrin jamg‘armasi 494 310 yevroni tashkil etuvchi turnirning asosiy to‘r bahslari davom etyapti. Ushbu musobaqada ishtirok etayotgan o‘zbekistonlik tennischi Denis Istomin ham yakkalik, ham juftlik musobaqasining ilk davrasida zafar quchgan edi, deb xabar qiladi “Olamsport.com”.

Kecha, 30-iyul kuni O‘zbekistonning birinchi raqamli tennischisi portugaliyalik Joao Souzaga qarshi kortga chiqdi. Uchrashuv uch set davom etdi. Uning dastlabkisida 7:6 Hisobida zafar quchgan Denis keyingi ikkitasida imkoniyatni boy berib qo‘ydi. Umumiy hisob 7:6, 6:3, 6:7.
Taqqoslash uchun, Souza dunyo reytingida 43, Istomin esa roppa-rosa 70-o‘rinni egallab turibdi. Bu yil yubiley 100-marotaba tashkil etilayotgan Gshtad turniri g‘olibi 80 ming yevro mukofot puli hamda 250 reyting ochkosiga ega bo‘ladi.